Han var det tredje indiske medlemmet av parlamentet etter Dadabhai Naoroji og Mancherjee Bhownagree. Han var sønn av en kjøpmann og flyttet til England i 1905 da han var 31 år gammel. Saklatvala sluttet seg til Independent Labour Party og var med under grunnleggelsen av Communist Party of Great Britain i 1920. Han deltok på den andre Pan-African Congress som ble avholdt i Paris i 1921. Ved valget i 1922 ble han valgt som kommunistenes kandidat fra valgkretsen Battersea i Wandsworth i London.